# Επίσημη Εφημερίδα C 63A/23 Φ

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 63A |
| | |
| Έκδοση στην ελληνική γλώσσα | Ανακοινώσεις και Πληροφορίες | 64ό έτος23 Φεβρουαρίου 2021 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 63A

Έκδοση στην ελληνική γλώσσα

Ανακοινώσεις και Πληροφορίες

64ό έτος23 Φεβρουαρίου 2021

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Επιτροπή |
| 2021/C 63 A/01 | Προκήρυξη πλήρωσης θέσης για τη θέση διευθυντή/διευθύντριας της Γραμματείας της Ενεργειακής Κοινότητας — COM/2021/20055 | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

2021/C 63 A/01

Προκήρυξη πλήρωσης θέσης για τη θέση διευθυντή/διευθύντριας της Γραμματείας της Ενεργειακής Κοινότητας — COM/2021/20055

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

| 23.2.2021 | EL | Επίσημη Εφημερίδα της Ευρωπαϊκής Ένωσης | CA 63/1 |
| --- | --- | --- | --- |

23.2.2021

EL

Επίσημη Εφημερίδα της Ευρωπαϊκής Ένωσης

CA 63/1

---

Προκήρυξη πλήρωσης θέσης για τη θέση διευθυντή/διευθύντριας της Γραμματείας της Ενεργειακής Κοινότητας

COM/2021/20055

(2021/C 63 A/01)

Σχετικά με τη Γραμματεία της Ενεργειακής Κοινότητας

Η Ενεργειακή Κοινότητα βασίζεται στη Συνθήκη για την Ενεργειακή Κοινότητα, η οποία τέθηκε σε ισχύ το 2006 και είναι δεσμευτική για την Ευρωπαϊκή Ένωση και εννέα συμβαλλόμενα μέρη της Ενεργειακής Κοινότητας που δεν είναι μέλη της ΕΕ: Αλβανία, Βοσνία-Ερζεγοβίνη, Κοσσυφοπέδιο (*1), Γεωργία, Μολδαβία, Μαυροβούνιο, Βόρεια Μακεδονία, Σερβία και Ουκρανία. Μέχρι σήμερα, η Αρμενία, η Νορβηγία και η Τουρκία έχουν καθεστώς παρατηρητή.

Η Γραμματεία της Ενεργειακής Κοινότητας είναι ένα από τα θεσμικά όργανα που έχουν συσταθεί δυνάμει της Συνθήκης για την Ενεργειακή Κοινότητα. Καθώς είναι το μόνο θεσμικό όργανο με μόνιμο προσωπικό (37 υπάλληλοι το 2020), παρέχει διοικητική υποστήριξη στα άλλα θεσμικά όργανα της Ενεργειακής Κοινότητας (Συμβούλιο υπουργών, Μόνιμη Ομάδα Υψηλού Επιπέδου, Ρυθμιστικό Συμβούλιο και φόρουμ) και εξετάζει, μεταξύ άλλων, την ορθή εφαρμογή από τα συμβαλλόμενα μέρη των υποχρεώσεών τους που απορρέουν από τη Συνθήκη για την Ενεργειακή Κοινότητα.

Η Γραμματεία διαχειρίζεται τον προϋπολογισμό της Ενεργειακής Κοινότητας, ο οποίος ανέρχεται σε περίπου 4,8 εκατ. ευρώ το 2020. Η ΕΕ είναι ο κύριος χρηματοδότης του εν λόγω προϋπολογισμού με μερίδιο περίπου 95 %.

Η γλώσσα εργασίας της Ενεργειακής Κοινότητας είναι η αγγλική.

Ιστότοπος για περισσότερες πληροφορίες: https://www.energy-community.org/aboutus/whoweare.html

Η θέση του/της διευθυντή/διευθύντριας της Γραμματείας

Σύμφωνα με τους κανόνες της Ενεργειακής Κοινότητας για τις προσλήψεις, τις συνθήκες εργασίας και τη γεωγραφική ισορροπία του προσωπικού της Γραμματείας (1), ο/η διευθυντής/διευθύντρια της Γραμματείας διορίζεται με διαδικαστική πράξη του Συμβουλίου υπουργών της Ενεργειακής Κοινότητας, κατόπιν πρότασης της Ευρωπαϊκής Επιτροπής, για τριετή ανανεώσιμη θητεία ορισμένου χρόνου.

Ο/Η διευθυντής/διευθύντρια διευθύνει και διοικεί τη Γραμματεία και συνιστά τον νόμιμο εκπρόσωπο και το δημόσιο πρόσωπο της Γραμματείας της Ενεργειακής Κοινότητας. Ο/Η διευθυντής/διευθύντρια λογοδοτεί στο Συμβούλιο υπουργών της Ενεργειακής Κοινότητας.

Ο επιτυχών υποψήφιος θα παράσχει όραμα και καθοδήγηση για τις δραστηριότητες της Γραμματείας και αναμένεται να αναλάβει ηγετικό και καθοδηγητικό ρόλο στον αποτελεσματικό σχεδιασμό και την υλοποίηση του προγράμματος εργασίας της Ενεργειακής Κοινότητας.

Ο/Η διευθυντής/διευθύντρια θα είναι υπεύθυνος/-η για την ομαλή συνεργασία μεταξύ των θεσμικών οργάνων της Ενεργειακής Κοινότητας, των φορέων και των ενδιαφερόμενων μερών, προς όφελος της επίτευξης των σκοπών της Γραμματείας της Ενεργειακής Κοινότητας.

Οι αρμοδιότητες του/της διευθυντή/διευθύντριας θα περιλαμβάνουν τα ακόλουθα:

| — | Καθορισμός πολιτικής: ανάπτυξη και διασφάλιση της αποτελεσματικής υλοποίησης των βραχυπρόθεσμων και μακροπρόθεσμων δραστηριοτήτων της Γραμματείας σύμφωνα με την εντολή της, όπως ορίζεται στο άρθρο 67 της Συνθήκης για την Ενεργειακή Κοινότητα. |
| --- | --- |

—

Καθορισμός πολιτικής: ανάπτυξη και διασφάλιση της αποτελεσματικής υλοποίησης των βραχυπρόθεσμων και μακροπρόθεσμων δραστηριοτήτων της Γραμματείας σύμφωνα με την εντολή της, όπως ορίζεται στο άρθρο 67 της Συνθήκης για την Ενεργειακή Κοινότητα.

| — | Ανθρώπινοι πόροι: εξασφάλιση αποτελεσματικού σχεδιασμού και διαχείρισης των ανθρώπινων πόρων, συμπεριλαμβανομένης της αποδοτικής κατανομής και χρήσης των πόρων, παροχή κινήτρων στο προσωπικό, προώθηση καλού ομαδικού πνεύματος, καθώς και δημιουργία και διατήρηση ενός ισόρροπου και παραγωγικού εργασιακού περιβάλλοντος· |
| --- | --- |

—

Ανθρώπινοι πόροι: εξασφάλιση αποτελεσματικού σχεδιασμού και διαχείρισης των ανθρώπινων πόρων, συμπεριλαμβανομένης της αποδοτικής κατανομής και χρήσης των πόρων, παροχή κινήτρων στο προσωπικό, προώθηση καλού ομαδικού πνεύματος, καθώς και δημιουργία και διατήρηση ενός ισόρροπου και παραγωγικού εργασιακού περιβάλλοντος·

| — | Προϋπολογισμός: διασφάλιση του αποτελεσματικού σχεδιασμού, της διαχείρισης και της αποτελεσματικής εκτέλεσης του προϋπολογισμού σύμφωνα με τις αρχές της χρηστής δημοσιονομικής διαχείρισης· |
| --- | --- |

—

Προϋπολογισμός: διασφάλιση του αποτελεσματικού σχεδιασμού, της διαχείρισης και της αποτελεσματικής εκτέλεσης του προϋπολογισμού σύμφωνα με τις αρχές της χρηστής δημοσιονομικής διαχείρισης·

| — | Εκπροσώπηση: διασφάλιση της εκπροσώπησης της Γραμματείας της Ενεργειακής Κοινότητας εντός των οργάνων και οργανισμών της Ενεργειακής Κοινότητας, καθώς και εκτός αυτών. |
| --- | --- |

—

Εκπροσώπηση: διασφάλιση της εκπροσώπησης της Γραμματείας της Ενεργειακής Κοινότητας εντός των οργάνων και οργανισμών της Ενεργειακής Κοινότητας, καθώς και εκτός αυτών.

Οι υποψήφιοι θα πρέπει

Οι αιτήσεις θα αξιολογηθούν με βάση τα ακόλουθα κριτήρια επιλογής:

| 1) | Δεξιότητες και πείρα στους τομείς της διοίκησης και διαχείρισης και ειδικότερα:






  — | αποδεδειγμένη ικανότητα διαχείρισης ενός δημόσιου φορέα, τόσο σε στρατηγικό όσο και σε επιχειρησιακό επίπεδο, και αντιμετώπισης των προκλήσεων που αντιμετωπίζει ένας φορέας που αλληλεπιδρά με πολλαπλά ενδιαφερόμενα μέρη· |
| --- | --- | --- |

1)

Δεξιότητες και πείρα στους τομείς της διοίκησης και διαχείρισης και ειδικότερα:

—

αποδεδειγμένη ικανότητα διαχείρισης ενός δημόσιου φορέα, τόσο σε στρατηγικό όσο και σε επιχειρησιακό επίπεδο, και αντιμετώπισης των προκλήσεων που αντιμετωπίζει ένας φορέας που αλληλεπιδρά με πολλαπλά ενδιαφερόμενα μέρη·

| — | επαρκή πείρα στη διοίκηση και τη διαχείριση του προσωπικού, ιδίως όσον αφορά την ικανότητα διοίκησης, παροχής κινήτρων και ανάπτυξης μιας ομάδας με τον καλύτερο δυνατό τρόπο· η πείρα εργασίας σε πολυπολιτισμικό και πολυγλωσσικό πλαίσιο θα θεωρηθεί πλεονέκτημα· |
| --- | --- |

—

επαρκή πείρα στη διοίκηση και τη διαχείριση του προσωπικού, ιδίως όσον αφορά την ικανότητα διοίκησης, παροχής κινήτρων και ανάπτυξης μιας ομάδας με τον καλύτερο δυνατό τρόπο· η πείρα εργασίας σε πολυπολιτισμικό και πολυγλωσσικό πλαίσιο θα θεωρηθεί πλεονέκτημα·

| — | επαρκή πείρα στην αποτελεσματική διαχείριση σημαντικών οικονομικών πόρων, συμπεριλαμβανομένων του οικονομικού προγραμματισμού και του εσωτερικού ελέγχου. |
| --- | --- |

—

επαρκή πείρα στην αποτελεσματική διαχείριση σημαντικών οικονομικών πόρων, συμπεριλαμβανομένων του οικονομικού προγραμματισμού και του εσωτερικού ελέγχου.

| 2) | Τεχνικές γνώσεις:






  — | εκτενής γνώση των πολιτικών προτεραιοτήτων της Ευρωπαϊκής Ένωσης, ιδίως της Ευρωπαϊκής Πράσινης Συμφωνίας· |
| --- | --- | --- |

2)

Τεχνικές γνώσεις:

—

εκτενής γνώση των πολιτικών προτεραιοτήτων της Ευρωπαϊκής Ένωσης, ιδίως της Ευρωπαϊκής Πράσινης Συμφωνίας·

| — | εκτενής γνώση των ευρωπαϊκών ρυθμιστικών πολιτικών και πρακτικών που σχετίζονται με την εσωτερική αγορά ενέργειας της ΕΕ και τον σχεδιασμό της αγοράς σε επίπεδο ΕΕ και/ή σε εθνικό επίπεδο· |
| --- | --- |

—

εκτενής γνώση των ευρωπαϊκών ρυθμιστικών πολιτικών και πρακτικών που σχετίζονται με την εσωτερική αγορά ενέργειας της ΕΕ και τον σχεδιασμό της αγοράς σε επίπεδο ΕΕ και/ή σε εθνικό επίπεδο·

| — | εκτενής γνώση των προκλήσεων και των μέσων, σε παγκόσμιο και περιφερειακό επίπεδο, για την καταπολέμηση της κλιματικής αλλαγής· |
| --- | --- |

—

εκτενής γνώση των προκλήσεων και των μέσων, σε παγκόσμιο και περιφερειακό επίπεδο, για την καταπολέμηση της κλιματικής αλλαγής·

| — | η γνώση και/ή η πείρα στον τομέα της ενέργειας σε ένα εκ των συμβαλλόμενων μερών θα θεωρηθεί πλεονέκτημα· |
| --- | --- |

—

η γνώση και/ή η πείρα στον τομέα της ενέργειας σε ένα εκ των συμβαλλόμενων μερών θα θεωρηθεί πλεονέκτημα·

| — | καλή γνώση των θεσμικών οργάνων της ΕΕ και του τρόπου με τον οποίο λειτουργούν και συνεργάζονται μεταξύ τους. |
| --- | --- |

—

καλή γνώση των θεσμικών οργάνων της ΕΕ και του τρόπου με τον οποίο λειτουργούν και συνεργάζονται μεταξύ τους.

| 3) | Επικοινωνιακές και διαπραγματευτικές ικανότητες, και ιδίως:






  — | άριστες επικοινωνιακές δεξιότητες και ικανότητα αποδοτικής και αποτελεσματικής επικοινωνίας με το κοινό και ευρύ φάσμα ενδιαφερόμενων μερών (ευρωπαϊκές, διεθνείς, εθνικές και τοπικές αρχές, διεθνείς οργανισμούς κ.λπ.)· |
| --- | --- | --- |

3)

Επικοινωνιακές και διαπραγματευτικές ικανότητες, και ιδίως:

—

άριστες επικοινωνιακές δεξιότητες και ικανότητα αποδοτικής και αποτελεσματικής επικοινωνίας με το κοινό και ευρύ φάσμα ενδιαφερόμενων μερών (ευρωπαϊκές, διεθνείς, εθνικές και τοπικές αρχές, διεθνείς οργανισμούς κ.λπ.)·

| — | άριστες διαπραγματευτικές ικανότητες· |
| --- | --- |

—

άριστες διαπραγματευτικές ικανότητες·

| — | γνώση επίσημης γλώσσας των συμβαλλόμενων μερών ή κράτους μέλους της Ευρωπαϊκής Ένωσης πέραν της αγγλικής. |
| --- | --- |

—

γνώση επίσημης γλώσσας των συμβαλλόμενων μερών ή κράτους μέλους της Ευρωπαϊκής Ένωσης πέραν της αγγλικής.

| 4) | Διεθνής πείρα και γνώση της ΕΕ:






  — | άριστη κατανόηση της λειτουργίας των θεσμικών οργάνων της ΕΕ και του τρόπου με τον οποίο λειτουργούν και συνεργάζονται μεταξύ τους, καθώς και των πολιτικών και των διεθνών δραστηριοτήτων της ΕΕ που αφορούν τις δραστηριότητες της Ενεργειακής Κοινότητας· |
| --- | --- | --- |

4)

Διεθνής πείρα και γνώση της ΕΕ:

—

άριστη κατανόηση της λειτουργίας των θεσμικών οργάνων της ΕΕ και του τρόπου με τον οποίο λειτουργούν και συνεργάζονται μεταξύ τους, καθώς και των πολιτικών και των διεθνών δραστηριοτήτων της ΕΕ που αφορούν τις δραστηριότητες της Ενεργειακής Κοινότητας·

| — | Η επαγγελματική πείρα που αποκτήθηκε στο πλαίσιο ευρωπαϊκών και/ή διεθνών οργανισμών θεωρείται πλεονέκτημα. |
| --- | --- |

—

Η επαγγελματική πείρα που αποκτήθηκε στο πλαίσιο ευρωπαϊκών και/ή διεθνών οργανισμών θεωρείται πλεονέκτημα.

Οι υποψήφιοι πρέπει

Προκειμένου να ληφθούν υπόψη για τη φάση επιλογής, οι υποψήφιοι πρέπει να πληρούν τα ακόλουθα κριτήρια κατά την καταληκτική ημερομηνία υποβολής των αιτήσεων:

| — | Ιθαγένεια: Να είναι πολίτες συμβαλλόμενου μέρους της Ενεργειακής Κοινότητας ή κράτους μέλους της Ευρωπαϊκής Ένωσης. |
| --- | --- |

—

Ιθαγένεια: Να είναι πολίτες συμβαλλόμενου μέρους της Ενεργειακής Κοινότητας ή κράτους μέλους της Ευρωπαϊκής Ένωσης.

| — | Πτυχίο ή δίπλωμα πανεπιστημίου: Να διαθέτουν:






  — | είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, αν η κανονική διάρκεια της πανεπιστημιακής εκπαίδευσης είναι τουλάχιστον τετραετής· |
| --- | --- | --- |

—

Πτυχίο ή δίπλωμα πανεπιστημίου: Να διαθέτουν:

—

είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, αν η κανονική διάρκεια της πανεπιστημιακής εκπαίδευσης είναι τουλάχιστον τετραετής·

| — | είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και σχετική επαγγελματική πείρα τουλάχιστον ενός έτους, αν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική πείρα του ενός έτους δεν μπορεί να συνυπολογιστεί στην απαιτούμενη κατωτέρω απαιτούμενη επαγγελματική πείρα μετά την απόκτηση του πανεπιστημιακού τίτλου). Λαμβάνονται υπόψη μόνο οι τίτλοι που αναγνωρίζονται από συμβαλλόμενο μέρος ή από κράτος μέλος της Ευρωπαϊκής Ένωσης. |
| --- | --- |

—

είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και σχετική επαγγελματική πείρα τουλάχιστον ενός έτους, αν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική πείρα του ενός έτους δεν μπορεί να συνυπολογιστεί στην απαιτούμενη κατωτέρω απαιτούμενη επαγγελματική πείρα μετά την απόκτηση του πανεπιστημιακού τίτλου). Λαμβάνονται υπόψη μόνο οι τίτλοι που αναγνωρίζονται από συμβαλλόμενο μέρος ή από κράτος μέλος της Ευρωπαϊκής Ένωσης.

| — | Επαγγελματική πείρα: Να διαθέτουν, μετά την απόκτηση του πανεπιστημιακού τίτλου, τουλάχιστον 10ετή επαγγελματική πείρα (2) που αποκτήθηκε σε επίπεδο που αντιστοιχεί στα ανωτέρω προσόντα. |
| --- | --- |

—

Επαγγελματική πείρα: Να διαθέτουν, μετά την απόκτηση του πανεπιστημιακού τίτλου, τουλάχιστον 10ετή επαγγελματική πείρα (2) που αποκτήθηκε σε επίπεδο που αντιστοιχεί στα ανωτέρω προσόντα.

| — | Σχετική επαγγελματική πείρα: Αποδεδειγμένη επαγγελματική πείρα στον τομέα της ενέργειας, η οποία αποκτήθηκε μετά την απόκτηση του τίτλου που απαιτείται για την αποδοχή. |
| --- | --- |

—

Σχετική επαγγελματική πείρα: Αποδεδειγμένη επαγγελματική πείρα στον τομέα της ενέργειας, η οποία αποκτήθηκε μετά την απόκτηση του τίτλου που απαιτείται για την αποδοχή.

| — | Διοικητική πείρα: Αποδεδειγμένη επαγγελματική πείρα σε ανώτερα διευθυντικά/διοικητικά καθήκοντα (3). Πείρα σε θέματα διαχείρισης στον τομέα της ενέργειας θα θεωρηθεί πλεονέκτημα. |
| --- | --- |

—

Διοικητική πείρα: Αποδεδειγμένη επαγγελματική πείρα σε ανώτερα διευθυντικά/διοικητικά καθήκοντα (3). Πείρα σε θέματα διαχείρισης στον τομέα της ενέργειας θα θεωρηθεί πλεονέκτημα.

| — | Γλώσσες: Να έχουν άριστη γνώση της αγγλικής γλώσσας. Οι επιτροπές επιλογής θα επαληθεύσουν κατά τη διάρκεια της συνέντευξης (ή των συνεντεύξεων) κατά πόσον οι υποψήφιοι πληρούν τις γλωσσικές απαιτήσεις. Για τον σκοπό αυτό, μέρος της συνέντευξης μπορεί να διεξαχθεί σε άλλες γλώσσες. |
| --- | --- |

—

Γλώσσες: Να έχουν άριστη γνώση της αγγλικής γλώσσας. Οι επιτροπές επιλογής θα επαληθεύσουν κατά τη διάρκεια της συνέντευξης (ή των συνεντεύξεων) κατά πόσον οι υποψήφιοι πληρούν τις γλωσσικές απαιτήσεις. Για τον σκοπό αυτό, μέρος της συνέντευξης μπορεί να διεξαχθεί σε άλλες γλώσσες.

| — | Όριο ηλικίας: Κατά τη λήξη της προθεσμίας υποβολής αιτήσεων, να είναι σε θέση να ολοκληρώσουν τριετή θητεία πριν από το τέλος του μήνα συμπλήρωσης του 66ου έτους ηλικίας. Οι υποψήφιοι/-ες πρέπει να είναι σε θέση, κατά τη λήξη της προθεσμίας υποβολής αιτήσεων, να περατώσουν ολόκληρη την τριετή θητεία τους πριν να φθάσουν σε ηλικία συνταξιοδότησης. |
| --- | --- |

—

Όριο ηλικίας: Κατά τη λήξη της προθεσμίας υποβολής αιτήσεων, να είναι σε θέση να ολοκληρώσουν τριετή θητεία πριν από το τέλος του μήνα συμπλήρωσης του 66ου έτους ηλικίας. Οι υποψήφιοι/-ες πρέπει να είναι σε θέση, κατά τη λήξη της προθεσμίας υποβολής αιτήσεων, να περατώσουν ολόκληρη την τριετή θητεία τους πριν να φθάσουν σε ηλικία συνταξιοδότησης.

Πρόσθετες απαιτήσεις:

| — | η εκπλήρωση τυχόν στρατιωτικών υποχρεώσεων που έχουν βάσει της ισχύουσας νομοθεσίας περί στρατολογίας· |
| --- | --- |

—

η εκπλήρωση τυχόν στρατιωτικών υποχρεώσεων που έχουν βάσει της ισχύουσας νομοθεσίας περί στρατολογίας·

| — | τα κατάλληλα εχέγγυα ήθους που απαιτούνται για την άσκηση των καθηκόντων τους· |
| --- | --- |

—

τα κατάλληλα εχέγγυα ήθους που απαιτούνται για την άσκηση των καθηκόντων τους·

| — | πιστοποιητικό από ειδικευμένο γιατρό βάσει του οποίου ο διοριζόμενος διαθέτει το επίπεδο φυσικής κατάστασης που απαιτείται για τη θέση. |
| --- | --- |

—

πιστοποιητικό από ειδικευμένο γιατρό βάσει του οποίου ο διοριζόμενος διαθέτει το επίπεδο φυσικής κατάστασης που απαιτείται για τη θέση.

Ο/Η υποψήφιος/-α που θα επιλεγεί θα πρέπει να κατέχει ή να είναι σε θέση να αποκτήσει έγκυρη πιστοποίηση διαβάθμισης ασφαλείας από την εθνική αρχή ασφαλείας της χώρας του/της. Η προσωπική διαβάθμιση ασφαλείας είναι διοικητική απόφαση η οποία εκδίδεται μετά την ολοκλήρωση σχετικού ελέγχου ασφαλείας που διενεργείται από την αρμόδια εθνική αρχή ασφαλείας του/της ενδιαφερομένου/-ης, σύμφωνα με τους ισχύοντες εθνικούς νόμους και κανονισμούς, και πιστοποιεί ότι ένα πρόσωπο μπορεί να αποκτά πρόσβαση σε διαβαθμισμένες πληροφορίες έως ένα συγκεκριμένο επίπεδο. (Πρέπει να σημειωθεί ότι η αναγκαία διαδικασία για την απόκτηση διαβάθμισης ασφαλείας μπορεί να κινηθεί μόνο βάσει αιτήματος του εργοδότη και όχι του/της υποψηφίου/-ας).

Ανεξαρτησία και δήλωση συμφερόντων

Ο/Η διευθυντής/διευθύντρια θα κληθεί να υποβάλει δήλωση δέσμευσης ότι θα ενεργεί ανεξάρτητα και αμερόληπτα προς το συμφέρον της Ενεργειακής Κοινότητας, σύμφωνα με το άρθρο 70 της Συνθήκης για την Ενεργειακή Κοινότητα, και να προβεί σε δήλωση σχετικά με τυχόν συμφέροντα που θα μπορούσαν να θεωρηθούν ότι θίγουν την ανεξαρτησία του/-της. Οι υποψήφιοι/-ες πρέπει να επιβεβαιώσουν στην αίτησή τους την προθυμία τους να υποβάλουν τις εν λόγω δηλώσεις.

Επιλογή και διορισμός

Η Ευρωπαϊκή Επιτροπή θα διοργανώσει την επιλογή σύμφωνα με τις οικείες διαδικασίες επιλογής και πρόσληψης (βλέπε και το έγγραφο σχετικά με την ακολουθητέα πολιτική όσον αφορά τους ανώτερους υπαλλήλους — «Document on Senior Officials Policy» (4)). Για τον σκοπό αυτό, η Επιτροπή συγκροτεί επιτροπή προεπιλογής, η οποία θα καλέσει σε συνέντευξη τους/τις υποψηφίους/-ες που πληρούν τις απαιτήσεις επιλεξιμότητας που αναφέρονται ανωτέρω και που έχουν τα καλύτερα προσόντα ως προς τα κριτήρια επιλογής που αναφέρονται ανωτέρω.

Μετά τις συνεντεύξεις αυτές, η επιτροπή προεπιλογής θα συντάξει το πόρισμά της και θα προτείνει κατάλογο υποψηφίων για περαιτέρω συνεντεύξεις στη συμβουλευτική επιτροπή διορισμών (ΣΕΔ) της Ευρωπαϊκής Επιτροπής. Η ΣΕΔ, αφού λάβει υπόψη τα πορίσματα της επιτροπής προεπιλογής, θα αποφασίσει ποιοι/ποιες υποψήφιοι/-ες θα κληθούν σε συνέντευξη.

Οι υποψήφιοι/-ες που καλούνται σε συνέντευξη με τη ΣΕΔ συμμετέχουν σε ολοήμερη αξιολόγηση διοικητικών ικανοτήτων σε κέντρο αξιολόγησης το οποίο διαχειρίζονται εξωτερικοί σύμβουλοι προσλήψεων.

Οι υποψήφιοι/-ες που θα προεπιλεγούν από τη ΣΕΔ θα κληθούν στη συνέχεια σε συνέντευξη από τον Επίτροπο Ενέργειας.

Μετά τις συνεντεύξεις αυτές, η Ευρωπαϊκή Επιτροπή θα προτείνει έναν υποψήφιο στο Συμβούλιο υπουργών της Ενεργειακής Κοινότητας. Το Συμβούλιο υπουργών μπορεί να ζητήσει ακρόαση του προτεινόμενου υποψηφίου πριν από τη λήψη της απόφασης διορισμού. Το Συμβούλιο υπουργών θα αποφασίσει για τον διορισμό του/της διευθυντή/διευθύντριας με απλή πλειοψηφία.

Για λειτουργικούς λόγους και για να ολοκληρωθεί η διαδικασία επιλογής το ταχύτερο δυνατόν προς το συμφέρον των υποψηφίων, η διαδικασία επιλογής θα πραγματοποιηθεί αποκλειστικά στην αγγλική γλώσσα.

Ίσες ευκαιρίες

Η Ενεργειακή Κοινότητα εφαρμόζει πολιτική ίσων ευκαιριών και απαγόρευσης των διακρίσεων σύμφωνα με τα σημεία 26 και 27 των κανόνων πρόσληψης, συνθηκών εργασίας και γεωγραφικής ισορροπίας του προσωπικού της Γραμματείας (5).

Όροι εργασίας (6)

Ο/Η διευθυντής/διευθύντρια θα διοριστεί με διαδικαστική πράξη του Συμβουλίου υπουργών ως προσωπικό της Γραμματείας της Ενεργειακής Κοινότητας για τριετή θητεία ορισμένου χρόνου, η οποία μπορεί να ανανεωθεί.

Τόπος εργασίας είναι η Βιέννη, όπου εδρεύει η Γραμματεία της Ενεργειακής Κοινότητας.

Ο ετήσιος μεικτός μισθός κυμαίνεται μεταξύ 96 000 ευρώ και 120 000 ευρώ, αναλόγως του επιπέδου πείρας (7).

Ο διορισμός υπόκειται σε δοκιμαστική περίοδο έξι μηνών και σε όρους που θα καθοριστούν στη συμφωνία απασχόλησης.

Το Συμβούλιο υπουργών δύναται να ζητήσει ακρόαση του προτεινόμενου υποψηφίου πριν από τη λήψη της απόφασης διορισμού.

Διαδικασία υποβολής αιτήσεων

Πριν υποβάλετε την αίτησή σας, θα πρέπει να ελέγξετε προσεκτικά αν πληροίτε όλες τις προϋποθέσεις επιλεξιμότητας (βλέπε σημείο «Οι υποψήφιοι πρέπει»), ιδίως όσον αφορά τα είδη των διπλωμάτων/πτυχίων, την επαγγελματική πείρα υψηλού επιπέδου και τις απαιτούμενες γλωσσικές ικανότητες. Οι υποψήφιοι/-ες που δεν πληρούν οποιαδήποτε από τις εν λόγω απαιτήσεις επιλεξιμότητας αποκλείονται αυτόματα από τη διαδικασία επιλογής.

Αν επιθυμείτε να υποβάλετε αίτηση υποψηφιότητας, πρέπει να εγγραφείτε μέσω του διαδικτύου στον ακόλουθο ιστότοπο και να ακολουθήσετε τις οδηγίες σχετικά με τα διάφορα στάδια της διαδικασίας:

https://ec.europa.eu/dgs/human-resources/seniormanagementvacancies/

Πρέπει να διαθέτετε έγκυρη διεύθυνση ηλεκτρονικού ταχυδρομείου. Η διεύθυνση αυτή θα χρησιμοποιηθεί για την επιβεβαίωση της εγγραφής σας, καθώς και για την επικοινωνία μαζί σας κατά τα διάφορα στάδια της διαδικασίας. Ως εκ τούτου, πρέπει να ενημερώσετε την Ευρωπαϊκή Επιτροπή για οποιαδήποτε αλλαγή της ηλεκτρονικής σας διεύθυνσης.

Για τη συμπλήρωση της αίτησης υποψηφιότητας απαιτείται η τηλεφόρτωση βιογραφικού σημειώματος σε μορφότυπο PDF και η σύνταξη, ηλεκτρονικά, επιστολής εκδήλωσης ενδιαφέροντος (έως 8 000 χαρακτήρες). Το βιογραφικό σας σημείωμα και η επιστολή εκδήλωσης ενδιαφέροντος πρέπει να υποβληθούν στα αγγλικά.

Αφού ολοκληρώσετε τη διαδικασία ηλεκτρονικής εγγραφής, θα λάβετε ηλεκτρονικό μήνυμα με το οποίο θα επιβεβαιώνεται ότι η αίτησή σας καταχωρίστηκε. Αν δεν λάβετε μήνυμα επιβεβαίωσης, η αίτησή σας δεν έχει καταχωριστεί!

Επισημαίνεται ότι δεν μπορείτε να παρακολουθείτε την πορεία της αίτησής σας ηλεκτρονικά. Θα ενημερώνεστε απευθείας από την Ευρωπαϊκή Επιτροπή όσον αφορά την πορεία της αίτησής σας. Αν χρειάζεστε περισσότερες πληροφορίες και/ή αν αντιμετωπίζετε τεχνικά προβλήματα, μπορείτε να στείλετε ηλεκτρονικό μήνυμα στη διεύθυνση: HR-MANAGEMENT-ONLINE@ec.europa.eu

Προθεσμία

Η προθεσμία εγγραφής λήγει στις 23 Μαρτίου 2021, 12.00 το μεσημέρι ώρα Βρυξελλών. Μετά την παρέλευση αυτού του χρονικού ορίου δεν θα υπάρχει πλέον δυνατότητα εγγραφής.

Η έγκαιρη ολοκλήρωση της ηλεκτρονικής σας εγγραφής αποτελεί δική σας ευθύνη. Σας συνιστούμε θερμά να μην περιμένετε μέχρι τις τελευταίες ημέρες για να υποβάλετε την αίτηση, δεδομένου ότι τυχόν μεγάλος φόρτος κίνησης δεδομένων ή τυχόν πρόβλημα στη σύνδεσή σας με το διαδίκτυο μπορεί να προκαλέσει διακοπή της διαδικασίας ηλεκτρονικής εγγραφής πριν από την ολοκλήρωσή της και να υποχρεωθείτε να επαναλάβετε την όλη διαδικασία. Μετά τη λήξη της προθεσμίας εγγραφής δεν θα υπάρχει πλέον δυνατότητα εισαγωγής στοιχείων. Οι εκπρόθεσμες εγγραφές δεν γίνονται δεκτές.

Σημαντικές πληροφορίες για τους/τις υποψηφίους/-ες

Υπενθυμίζεται στους/στις υποψηφίους/-ες ότι οι εργασίες των διαφόρων επιτροπών επιλογής είναι απόρρητες. Απαγορεύεται στους/στις υποψηφίους/-ες και σε κάθε τρίτο που ενεργεί για λογαριασμό υποψηφίου/-ας να έλθουν σε άμεση ή έμμεση επαφή με μέλος των εν λόγω επιτροπών. Όλα τα ερωτήματα πρέπει να απευθύνονται στη γραμματεία της αρμόδιας επιτροπής.

Προστασία δεδομένων προσωπικού χαρακτήρα

Η Επιτροπή θα επεξεργαστεί τα δεδομένα προσωπικού χαρακτήρα των υποψηφίων όπως απαιτείται από τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου (8). Η μέριμνα αυτή αφορά ιδίως την εμπιστευτικότητα και την ασφάλεια της επεξεργασίας των εν λόγω δεδομένων.

---

(*1)  Η ονομασία αυτή χρησιμοποιείται με επιφύλαξη των θέσεων ως προς το καθεστώς και συνάδει με την απόφαση 1244 (1999) του Συμβουλίου Ασφαλείας των Ηνωμένων Εθνών και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου

(1)  https://www.energy-community.org/dam/jcr:40827ebc-b6d5-45e2-a695-258a09d99b9d/Rules_recruitment_2016.pdf

(2)  Η επαγγελματική πείρα λαμβάνεται υπόψη μόνο αν αντιστοιχεί σε πραγματική εργασιακή σχέση που ορίζεται ως πραγματική, γνήσια εργασία, η οποία παρέχεται επ’ αμοιβή και με την ιδιότητα του μισθωτού (κάθε είδος σύμβασης) ή του παρόχου υπηρεσίας. Οι επαγγελματικές δραστηριότητες που ασκούνται υπό καθεστώς μερικής απασχόλησης υπολογίζονται αναλογικά, με βάση το πιστοποιημένο ποσοστό των ωρών εργασίας πλήρους απασχόλησης. Η άδεια μητρότητας/γονική άδεια/άδεια υιοθεσίας λαμβάνεται υπόψη αν εντάσσεται στο πλαίσιο σύμβασης εργασίας. Τα διδακτορικά (PhD) εξομοιώνονται με επαγγελματική πείρα, ακόμη και όταν δεν είναι αμειβόμενα, αλλά για διάστημα 3 ετών κατ’ ανώτατο όριο, υπό την προϋπόθεση ότι έχουν ολοκληρωθεί επιτυχώς. Κάθε χρονικό διάστημα υπολογίζεται μία μόνο φορά.

(3)  Στο βιογραφικό τους σημείωμα, οι υποψήφιοι/-ες πρέπει να αναφέρουν με σαφήνεια, για όλα τα έτη κατά τη διάρκεια των οποίων απέκτησαν διοικητική πείρα, τα ακόλουθα: 1) τον τίτλο των διευθυντικών θέσεων τις οποίες κατείχαν και τα καθήκοντα που ασκούσαν· 2) τον αριθμό των υπαλλήλων τους οποίους διοικούσαν από τις θέσεις αυτές· 3) το ύψος των προϋπολογισμών που διαχειρίζονταν· 4) τον αριθμό των ανώτερων και κατώτερων βαθμίδων ιεραρχίας· και 5) τον αριθμό των ομοβάθμων τους.

(4)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(5)  https://www.energy-community.org/dam/jcr:40827ebc-b6d5-45e2-a695-258a09d99b9d/Rules_recruitment_2016.pdf

(6)  Περισσότερες λεπτομέρειες είναι διαθέσιμες στον κανονισμό υπηρεσιακής κατάστασης της Ενεργειακής Κοινότητας, στη διεύθυνση https://www.energy-community.org/dam/jcr:cc5c53fa-2e7e-4e01-a562-db5eb812c07c/Staff_regulations.pdf

(7)  Με την επιφύλαξη της έγκρισης από το Συμβούλιο υπουργών.

(8)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).

---